Graziano Rossi

Graziano Rossi (g. 1954 m. kovo 14 d.) – buvęs Italijos motociklininkas. Jis yra pasaulio motociklų čempiono Valentino Rossi tėvas.

Savo profesionalaus motociklininko karjerą Graziano pradėjo 1978 m. su Suzuki komanda 500 cm³ čempionate. Tais metais italas pelnė 7 taškus ir liko 16-tas.

Žymiai sėkmingesni jam buvo kiti metai, kuomet su Morbidelli komanda dalyvavo 250 cm³ čempionate. Pelnęs tris pergales ir dar du kartus finišavęs ant podiumo, Graziano pelnė trečiąją vietą.

Vėliau iki 1982 m. pabaigos jis nesėkmingai bandė kovoti 500 cm³ klasėje.

Kategorija:Italijos motociklų lenktynininkai